rejauldu/bengali-wikipedia huggingface dataset:
২০২৪ ওয়াইআর৪ একটি অ্যাপোলো ধরনের (পৃথিবী অতিক্রমকারী) গ্রহাণু ও ভূ-নিকটস্থ বস্তু যেটির প্রাক্কলিত ব্যাস ৪০ থেকে ৯০ মিটার। ২০২৫ সালের ফেব্রুয়ারি মাসের হিসাব অনুযায়ী তোরিনো মাপনীতে এর মাত্রা ১, এবং  ২০৩২ সালের ২২শে ডিসেম্বর এটির পৃথিবীতে আঘাত করার সম্ভাবনা ২৮০ ভাগের এক ভাগ (০.৩৬%)। পালের্মো মাপনীতে এটির মাত্রা -১.১১, অর্থাৎ পটভূমিক স্তরে সম্ভাব্য অভিঘাতজনিত বিপদের মান ৭.৮%। ২০৩২ সালে এটির সম্ভাব্য অভিঘাত পথের অনিশ্চয়তা অঞ্চলটি  প্রশস্ত। পর্যবেক্ষণভিত্তিক সম্ভাব্য গতিপথ অনুযায়ী ২০৩২ সালের ২২শে ডিসেম্বর গ্রহাণুটি পৃথিবীর তুলনায় চাঁদের বেশি কাছ দিয়ে অতিক্রম করবে।  ২০২৪ সালের ২৭শে ডিসেম্বর তারিখে চিলির রিও উর্তাদো-তে অবস্থিত অ্যাটলাস (অ্যাস্টেরয়েড-ইমপ্যাক্ট লাস্ট অ্যালার্ট সিস্টেম) নামক গ্রহাণু-অভিঘাত শেষ সতর্কীকরণ ব্যবস্থার একটি কেন্দ্র এই গ্রহাণুটিকে আবিস্কার করে। যখন অতিরিক্ত পর্যবেক্ষণের পরে এটির অভিঘাত সম্ভাব্যতা ১%-এর বেশি প্রতিভাত হয়, তখন এটি গ্রহীয় প্রতিরক্ষা প্রত্যুত্তরের প্রথম ধাপটি সক্রিয় করে। এর ফলে একাধিক গুরুত্বপূর্ণ দূরবীক্ষণ যন্ত্র গ্রহাণুটি সম্পর্কে উপাত্ত সংগ্রহ করা শুরু করে এবং জাতিসংঘ-সমর্থিত মহাকাশ সংস্থাগুলি গ্রহাণু হুমকি লাঘবের পরিকল্পনা শুরু করে।  গ্রহাণুটি ২০২৪ সালের ২৫শে ডিসেম্বর পৃথিবীর প্রায় ৮২৮,৮০০ কিলোমিটার পর্যন্ত দূরত্বে নিকটাগমন করে, যার দুই দিন পরে এটিকে আবিষ্কার করা হয়। বর্তমানে এটি পৃথিবী থেকে দূরে সরে যাচ্ছে। এটির পরবর্তী নিকটাগমন (অ্যাপ্রোচ) ২০২৮ সালের ১৭শে ডিসেম্বর সংঘটিত হবে। ২০২৫ সালে এপ্রিলের প্রারম্ভ থেকে ২০২৮ সালের জুন পর্যন্ত গ্রহাণুটি এত দূরে থাকবে যে এটিকে ভূ-দূরবীক্ষণ যন্ত্রগুলি দ্বারা পর্যবেক্ষণ করা সম্ভব হবে না। তবে মহাকাশ-ভিত্তিক অবলোহিত দূরবীক্ষণ যন্ত্রগুলি এই সময়কালেও সেটিকে কিছু সময়ের জন্য নজরদারি করতে পারবে। যেমন জেমস ওয়েব মহাকাশ দূরবীক্ষণ যন্ত্রটির দ্বারা ২০২৫ সালের মার্চ ও মে মাসের মধ্যবর্তী সময়কালে এটিকে পর্যবেক্ষণ করার কর্মসূচি আছে। বর্ণালী ও আলোকমিতিক কালীন সারি আভাস দেয় যে ২০২৪ ওয়াইআর৪ একটি পাথুরে এস-প্রকার গ্রহাণু (খুব সম্ভবত) কিংবা এল-প্রকার গ্রহাণু বা কে-প্রকার গ্রহাণু, যার নিজ অক্ষে ঘূর্ণনকাল প্রায় ১৯.৫ মিনিট।  প্রতিরক্ষা যদি ২০২৮ সাল পর্যন্ত প্রাপ্ত পর্যবেক্ষণের দ্বারা ২০৩২ সালে অভিঘাতের সম্ভাবনাকে বাদ দেয়া না যায়, তবে অভিঘাতটি প্রতিরোধের জন্য একটি গ্রহাণু বিচ্যুতকরণ অভিযান প্রেরণ করতে হতে পারে। ৮ বছরেরও কম সময়ে এই মহাকাশযানটিকে নকশা ও নির্মাণ করতে হবে, তাই এটি দুরূহ। যদি বিচ্যুতকরণ সম্ভব না হয় এবং অভিঘাতটি যদি কোনও মহাদেশে ঘটার পূর্বাভাস পাওয়া যায়, তাহলে সেই এলাকার অধিবাসীদেরকে জরুরি অপসারণ করতে হতে পারে।  আরও দেখুন  গ্রহাণুর অভিঘাত প্রতিরোধ   ৯৯৯৪২ অ্যাপোফিস  টীকা    তথ্যসূত্র    বহিঃসংযোগ          2024 YR4 Overview, NASA, 7February 2025  Close approach fact sheet for asteroid 2024 YR4, ESA's NEO Coordination Centre  Images of 2024 YR4, taken by ATLAS in January 2025, at b612.ai  Asteroidticker, comparative JPL data on NEOs in imperial units  Light curve of  by Petr Pravec, Ondrejov Asteroid Photometry Project       # বিষয়শ্রেণী:অ্যাটলাসের আবিষ্কার বিষয়শ্রেণী:গৌণ গ্রহীয় বস্তু বিষয়ক নিবন্ধ (অসংখ্যায়িত) বিষয়শ্রেণী:ভূ-নিকটস্থ বস্তুর কারণে সংঘটিত সম্ভাব্য অভিঘাত ঘটনা বিষয়শ্রেণী:২০২৪ সালে আবিষ্কৃত নভোবস্তু
তাইওয়ান প্রণালি (台湾海峡 থাইওয়ান হাইশিয়া) দক্ষিণ চীনের ফুচিয়েন প্রদেশ এবং পূর্ব চীন সাগরে অবস্থিত তাইওয়ান দ্বীপকে পৃথককারী একটি অগভীর সামুদ্রিক প্রণালি ও প্রশান্ত মহাসাগরের একটি বাহু। সবচেয়ে সংকীর্ণ অংশে এটি প্রায় ১৩০ কিলোমিটার প্রশস্ত এবং এটি সর্বোচ্চ ৭০ মিটার গভীর। প্রণালিটি দক্ষিণ-পশ্চিমে অবস্থিত দক্ষিণ চীন সাগরকে উত্তর-পূর্বে অবস্থিত পূর্ব চীন সাগরের সাথে সংযুক্ত করেছে। প্রণালিতে একটি দ্বীপপুঞ্জ আছে যার নাম ফেংহু দ্বীপপুঞ্জ (বা পেস্কাদোরেস দ্বীপপুঞ্জ)। প্রণালির মূল চীনা ভূখণ্ড উপকূলে শিয়ামেন, ছুয়ানচৌ এবং ফুচৌ বন্দর শহরগুলি অবস্থিত। তাইওয়ান উপকূলে কাও-শিয়ুং বন্দরটি প্রধান। ১৬শ শতকের শেষভাগে পর্তুগিজ অভিযাত্রীরা প্রণালিটির নাম রেখেছিলেন ফরমোসা (“সুন্দর”) প্রণালি। তবে বর্তমানে পাশ্চাত্যে ও বিশ্বের সর্বত্র এটি তাইওয়ান প্রণালি নামেই পরিচিত। প্রণালিটি একটি তাইফুন ঘূর্ণিঝড়প্রবণ অঞ্চলে অবস্থিত।  বিষয়শ্রেণী:তাইওয়ান প্রণালি বিষয়শ্রেণী:এশিয়ার প্রণালি বিষয়শ্রেণী:প্রশান্ত মহাসাগরের প্রণালি বিষয়শ্রেণী:আন্তর্জাতিক সামুদ্রিক প্রণালি বিষয়শ্রেণী:তাইওয়ানের সামুদ্রিক প্রণালি বিষয়শ্রেণী:পূর্ব চীন সাগর বিষয়শ্রেণী:দক্ষিণ চীন সাগরের সামুদ্রিক প্রণালি বিষয়শ্রেণী:ফুচিয়েন প্রদেশের জলরাশি বিষয়শ্রেণী:চীনের সামুদ্রিক প্রণালি বিষয়শ্রেণী:আন্তর্জাতিক প্রণালি
গার্লস স্কোয়াড ২০২১ সালের একটি বাংলাদেশী প্রণয়ধর্মী হাস্যরসাত্মক ওয়েব ধারাবাহিক। এটি পরিচালনা করেন মাইদুল রাকিব এবং প্রযোজনা করেন মুশফিকুর রহমান মঞ্জু। এটি বঙ্গ বিডির একটি বঙ্গ অরিজিনাল ধারাবাহিক। ধারাবাহিকটির গল্প লিখেন মাইদুল রাকিব এবং সংলাপ লিখেন সেফাত হোসেন।  এতে প্রধান চরিত্রে অভিনয় করেন সামিরা খান মাহি, রুকাইয়া জাহান চমক, সামন্তি শৌমি, স্বর্ণা লতা, নাবিলা বিনতে ইসলাম, জারিন তাসনিম অন্তরা, চাষী আলম এবং মারজুক রাসেল। এছাড়া কচি খন্দকার, আনোয়ার হোসেনসহ আরও অনেকে গুরুত্বপূর্ণ চরিত্রে অভিনয় করেন।   অভিনয়ে   প্রথম মৌসুম   ফারিয়ার চরিত্রে সামিরা খান মাহি  রিয়ার চরিত্রে রুকাইয়া জাহান চমক  টনির চরিত্রে সামন্তি শৌমি  মিমের চরিত্রে স্বর্ণা লতা  জারার চরিত্রে নাবিলা বিনতে ইসলাম  সাবরিনার চরিত্রে জারিন তাসনিম অন্তরা  কোবরার চরিত্রে চাষী আলম  গাঙ্গুয়া ভাইয়ের চরিত্রে মারজুক রাসেল  কচি খন্দকার  আনোয়ার হোসেন   দ্বিতীয় মৌসুম   ফারিয়ার চরিত্রে সামিরা খান মাহি  রিয়ার চরিত্রে রুকাইয়া জাহান চমক  টনির চরিত্রে সামন্তি শৌমি  মিমের চরিত্রে স্বর্ণা লতা  তানিয়া বৃষ্টি  অনিন্দিতা মিমি  রুশো শেখ  শাহরিয়ার নাজিম জয়  জাহের আলভী  শেহজাদ ওমর  আনোয়ার হোসেন   দৃশ্যপট  গার্লস স্কোয়াডের প্রথম মৌসুম ২০২১ সালের জুলাইয়ে বঙ্গ বিডিতে সম্প্রচারিত হয়। এতে ছয়জন তরুণীর জীবনের ভালোবাসা, জীবন, অনুপ্রেরণা, বন্ধুত্ব এবং বোঝাপড়ার জটিলতাগুলোকে তুলে ধরা হয়। সমসাময়িক শহুরে দৃশকল্পে ধারণ করা আবেগপ্রবণ ধারাবাহিকটি শ্রোতাদের আত্ম-আবিষ্কার এবং বৃদ্ধির যাত্রায় নিয়ে যায়, তরুণ প্রাপ্তবয়স্কদের উচ্চ এবং নিম্ন অন্বেষণ করে।   অভ্যর্থনা  প্রাথমিক সাফল্যের পরে, ধারাবাহিকটির দ্বিতীয় মৌসুমের জন্য একটি পুনর্নবীকরণ মঞ্জুর করা হয়, যা ২০২২ সালের জুনে বঙ্গ বিডিতে সম্প্রচারিত হয়। এই ধারাবাহিক সমসাময়িক শহুরে জীবনের গতিশীল প্রেক্ষাপটে তাদের অভিজ্ঞতা ও বিবর্তন অন্বেষণ অব্যাহত রেখে এই প্রাণবন্ত চরিত্রগুলির বিবর্তিত গল্পগুলির সাথে ভক্তদের আরও জড়িত হতে দেয়৷   পর্বসমূহ  ধারাবাহিকটির উদ্বোধনী মৌসুমের ২০টি পর্ব নির্মাণের জন্য ১৫ লাখ টাকার প্রযোজনা বাজেট বরাদ্দ করা হয়। পরবর্তীকালে, এর দ্বিতীয় মৌসুমের অতিরিক্ত ২০টি পর্ব নির্মাণের সুবিধার্থে বাজেট ১৮ লাখে উন্নীত করা হয়। বাজেট বাড়ানোর মূল লক্ষ্য ছিল শো-এর সামগ্রিক উৎপাদন মূল্য এবং দর্শকদের অভিজ্ঞতার গুণমান বজায় রাখা ও উন্নত করা।   বহিঃসংযোগ        তথ্যসূত্র   বিষয়শ্রেণী:বাংলা ভাষার ওয়েব ধারাবাহিক বিষয়শ্রেণী:চলচ্চিত্র বিষয়শ্রেণী:২০২১-এ অভিষিক্ত ওয়েব ধারাবাহিক
পাবিয়াছড়া বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি তফসিলি জাতি প্রার্থীদের জন্য সংরক্ষিত। এই কেন্দ্রটি ত্রিপুরা পূর্ব লোকসভা কেন্দ্রের অন্তর্গত। এই বিধানসভা কেন্দ্রটি ১৯৭২ সাল থেকে কার্যকর এবং সর্বাধিকবার বিজিত দলটি হলো ভারতের কমিউনিস্ট পার্টি (মার্ক্সবাদী) (আট বার)।Sitting and Previous MLAs from পাবিয়াছড়া বিধানসভা কেন্দ্র  ভোটার পরিসংখ্যান ২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৪৫,৪৭১ জন, যার মধ্যে পুরুষ ভোটার ২২,৭১০ জন এবং নারী ভোটার ২২,৭৬০ জন। পাবিয়াছড়া বিধানসভা কেন্দ্রে ২০১৮ ভোটার লিঙ্গানুপাত ১,০০২। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৪০,১২৫ জন যার মধ্যে পুরুষ ভোটার ২০,৩৪১ জন এবং নারী ভোটার ১৯,৭৮৪ জন।   বিধানসভার সদস্য    নির্বাচন বিধায়কদল সময়কাল১৯৭২গোপীনাথ ত্রিপুরা১৯৭২-৭৭১৯৭৭বিধুভূষণ মালাকার১৯৭৭-২০১৩১৯৮৩১৯৮৮১৯৯৩১৯৯৮২০০৩২০০৮২০১৩সমীরণ মালাকার২০১৩-১৮২০১৮ভগবান দাস২০১৮-বর্তমান   নির্বাচনী ফলাফল  ২০১৮ ফলাফল  ২০১৩ ফলাফল   তথ্যসূত্র   বিষয়শ্রেণী:ঊনকোটি জেলা বিষয়শ্রেণী:ত্রিপুরার বিধানসভা কেন্দ্র
নবাব সিরাজউদ্দৌলা সড়ক (পূর্বনাম:হাই স্ট্রিট) কুষ্টিয়া শহরের প্রধান ও ব্যস্ততম সড়ক। রাস্তাটি এনএস রোড নামেই পরিচিত। কুষ্টিয়ার অর্থনৈতিক ও ব্যবসায়িক কর্মকাণ্ড মূলত এই রাস্তার উপরই নির্ভরশীল। ব্রিটিশ শাসনামলে এই সড়কে কুষ্টিয়া লোন অফিস, মর্ডান বেঙ্গল ইন্সুরেন্স কোম্পানির মতো গুরুত্বপূর্ণ প্রতিষ্ঠান গড়ে উঠেছিল। পরবর্তীতে নবাব সিরাজউদ্দৌলার নামানুসারে সড়কটির নামকরণ করা হয়েছে।  প্রতিবছর সনাতন ধর্মাবলম্বীদের রথযাত্রার সময় এনএস রোডের পূর্ব প্রান্তে বড় বাজারে রথযাত্রা ও মেলা অনুষ্ঠিত হয়। ১৯০৫ সাল থেকে এই রথযাত্রা অনুষ্ঠিত হয়। প্রতিবছর গোপীনাথ জিউর মন্দিরের কমিটি এই মেলার আয়োজন করে।  ১৯৭১ সালের ২৫ মার্চ যশোর সেনানিবাস থেকে পাকিস্তানি সেনা কুষ্টিয়ায় আসে এবং ২৬ মার্চ একনাগাড়ে ৩০ ঘণ্টা কারফিউ জারি করে। এনএস রোডে বেশ কয়েকজন নিরপরাধ মানুষকে গুলি করে হত্যা করে। সড়কের পাশে অবস্থিত পৌর বাজারে (মিউনিসিপ্যালিটি বাজার) বোমা হামলা চালায়। ১৯৭২ সালে সেখানে স্বাধিকার থেকে স্বাধীনতা মঞ্চ নির্মাণ করা হয়।  প্রাচীন সড়ক হওয়ায় এই সড়কের পাশে শহরের প্রাচীন ও গুরুত্বপূর্ণ অনেক স্থাপনা ও প্রতিষ্ঠান রয়েছে। এগুলো হলো (পূর্ব থেকে পশ্চিম)-   বড় বাজার  দিনমণি মাধ্যমিক বিদ্যালয় (১৯৩০)  শ্রী শ্রী গোপীনাথ জিউর মন্দির, কুষ্টিয়া  কুষ্টিয়া সরকারি বালিকা উচ্চ বিদ্যালয় (১৮৭৬)  পরিমল টাওয়ার  মিউনিসিপ্যালিটি বাজার  স্বাধিকার থেকে স্বাধীনতা মঞ্চ  বঙ্গবন্ধু সুপার মার্কেট  জেলা পরিষদ সুপার মার্কেট  কুষ্টিয়া কেন্দ্রীয় জামে মসজিদ  কুষ্টিয়া ইসলামিয়া কলেজ  কুষ্টিয়া পাবলিক লাইব্রেরি  জেলা রেজিস্ট্রি অফিস  কুষ্টিয়া মডেল থানার কার্যালয়  কুষ্টিয়া মিশন মাধ্যমিক বিদ্যালয় (১৯১৮)  কুষ্টিয়া চার্চ অব বাংলাদেশ  কুষ্টিয়া হাই স্কুল (১৮৬১)  পাঁচ রাস্তার মোড়  কুষ্টিয়া পৌরসভা কার্যালয়   নামকরণ   এক সময় এই সড়কের নাম ছিল হাই স্ট্রিট। বাংলা-বিহার-উড়িষ্যার শেষ স্বাধীন নবাবের স্মৃতি রক্ষার্থে রাস্তাটির নতুন নামকরণ করা হয় নবাব শহীদ সিরাজদ্দৌলা রোড। পরবর্তীতে শহীদ শব্দ বাদ দিয়ে নবাব সিরাজউদ্দৌলা রোড নাম দেওয়া হয়। যা বর্তমানে মানুষের কাছে এনএস রোড নামে পরিচিত।   চিত্রশালা    আরও দেখুন    কুষ্টিয়া বাইপাস রোড  মীর মোশারফ হোসেন সড়ক   তথ্যসূত্র    বহিঃসংযোগ        এনএস রোড, কুষ্টিয়া (Raid BD)  বিষয়শ্রেণী:কুষ্টিয়ার ইতিহাস বিষয়শ্রেণী:কুষ্টিয়ার সড়ক
thumb|upright=1.5|স্বাভাবিক গ্লাসগো গভীর অচেতনাবস্থা মাপনী এবং যারা অন্যথায় স্থিতিশীল তাদের জন্য কানাডিয়ান সি-স্পাইন নিয়ম গ্লাসগো গভীর অচেতনাবস্থা মাপনী বা ইংরেজিতে গ্লাসগো কোমা স্কেল () বা সংক্ষেপে জিসিএস হচ্ছে এক প্রকার রোগীভিত্তিক (ক্লিনিক্যাল) পরিমাপ পদ্ধতি যা মস্তিষ্কের আঘাতজনিত কারণে কোনও ব্যক্তির চেতনার মাত্রা সুষ্ঠুভাবে নির্ণয়ের কাজে ব্যবহৃত হয়।  চোখের নড়াচড়া, কথা বলা, এবং শরীর নড়াচড়ার ক্ষমতার উপর ভিত্তি করে কোনও ব্যক্তির গভীর অচেতনাবস্থার (জিসিএস) মাত্রা নির্ধারণ করা হয়। এই তিন ধরনের আচরণ পরিমাপকটির তিনটি মাপক উপাদানকে নির্দেশ করে আর তা হচ্ছে চোখ, বাচকতা, এবং মোটর বা নড়াচড়া। কোনো ব্যক্তির জিসিএস মান ৩ (সম্পূর্ণ প্রতিক্রিয়াহীন) থেকে ১৫ (প্রতিক্রিয়াশীল) পর্যন্ত হতে পারে। সাধারণত মস্তিষ্ক আঘাতপ্রাপ্ত হলে (যেমন সড়ক দুর্ঘটনা) সেক্ষেত্রে জরুরী ভিত্তিতে চিকিৎসা প্রদান করার সময় নির্দেশক হিসেবে এই পরিমাপক ব্যবহৃত হয়। এছাড়াও হাসপাতালে চিকিৎসাধীন রোগীদের চেতনার মাত্রা বা প্রতিক্রিয়াশীলতা নির্ণয়েও এর ব্যবহার রয়েছে।  নিম্ন মাত্রার জিসিএস মানের সাথে মৃত্যুর ঝুঁকি বেড়ে যাওয়ার সম্পর্ক রয়েছে। তবে মস্তিষ্কে আঘাতপ্রাপ্ত কোনো ব্যক্তির পরিণতি অনুমান করার ক্ষেত্রে শুধুমাত্র গ্লাসগো কোমা স্কেলের মান ব্যবহার করা অনুচিত।   মান নির্ণয়  দুই বা ততোধিক বয়সের রোগীর ক্ষেত্রে গ্লাসগো কোমা স্কেল ব্যবহৃত হয় এবং চোখ, বাকশক্তি, ও নড়াচড়ার ক্ষমতা — এই তিনটি পরীক্ষার সমন্বয়ে এটি করা হয়। পৃথকভাবে এই তিনটি পরীক্ষার বিভিন্ন ক্ষেত্রে ফলাফলের উপর ভিত্তি করে জিসিএস পরিমাপকে মান নিচের টেবিলে নির্দেশ করা হয়েছে।  + গ্লাসগো গভীর অচেতনাবস্থা মাপনী (কোমা স্কেল) পরীক্ষা করা সম্ভব নয়১২৩৪৫৬ চোখ উদা: চোখে মারাত্মক আঘাত চোখ খুলছে না ব্যাথার ফলে চোখ খুলছে ডাক শোনার কারণে চোখ খুলছে স্বাভাবিকভাবে চোখ খুলছে প্রযোজ্য নয় প্রযোজ্য নয় বাকশক্তি উদা: ইনটিউবেশন কোনো শব্দ করছে না শব্দ করছে শব্দ বলছে বিভ্রান্ত, উদভ্রান্ত স্বাভাবিক আচরণ, স্বাভাবিকভাবে কথা বলছে প্রযোজ্য নয় নড়াচড়ার ক্ষমতা উদা: পক্ষাঘাতগ্রস্ততা কোনো নড়াচড়া করছে না ব্যাথাজনিত উদ্দীপনার কারণে নড়াচড়া হচ্ছে ব্যাথাজনিত উদ্দীপনার কারণে অস্বাভাবিক বেঁকে যাচ্ছে ব্যাথাজনিত উদ্দীপনার কারণে ভাঁজ হওয়া বা বেঁকে যাওয়া / ছেড়ে দেওয়া ব্যাথাজনিত উদ্দীপনার কারণে সীমাবদ্ধ প্রতিক্রিয়া হওয়া নির্দেশ মান্য করা   তথ্যসূত্র    উৎসপঞ্জি       বিষয়শ্রেণী:গভীর অচেতনাবস্থা বিষয়শ্রেণী:জরুরি চিকিৎসাবিজ্ঞান বিষয়শ্রেণী:স্কটল্যান্ডীয় উদ্ভাবন
পূর্ব বাকলিয়া বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।   আয়তন  পূর্ব বাকলিয়া ওয়ার্ডের আয়তন ২.৭২ বর্গ কিলোমিটার।   জনসংখ্যার উপাত্ত  ২০১১ সালের আদমশুমারি অনুযায়ী পূর্ব বাকলিয়া ওয়ার্ডের মোট জনসংখ্যা ৬৫,৮৬৯ জন। এর মধ্যে পুরুষ ৩৪,০৮০ জন এবং মহিলা ৩১,৭৮৯ জন। মোট পরিবার ১৩,৬৬৩টি।   অবস্থান ও সীমানা  চট্টগ্রাম সিটি কর্পোরেশনের পূর্বাংশে পূর্ব বাকলিয়া ওয়ার্ডের অবস্থান। এর উত্তরে ৫নং মোহরা ওয়ার্ড, ৬নং পূর্ব ষোলশহর ওয়ার্ড ও ১৭নং পশ্চিম বাকলিয়া ওয়ার্ড; পশ্চিমে ৪নং চান্দগাঁও ওয়ার্ড, ১৭নং পশ্চিম বাকলিয়া ওয়ার্ড ও ১৯নং দক্ষিণ বাকলিয়া ওয়ার্ড; দক্ষিণে ৩৫নং বকশীর হাট ওয়ার্ড এবং পূর্বে কর্ণফুলী নদী ও বোয়ালখালী উপজেলার পশ্চিম গোমদণ্ডী ইউনিয়ন অবস্থিত।   প্রশাসনিক কাঠামো  পূর্ব বাকলিয়া ওয়ার্ড চট্টগ্রাম সিটি কর্পোরেশনের আওতাধীন ১৮নং ওয়ার্ড। এ ওয়ার্ডের প্রশাসনিক কার্যক্রম চট্টগ্রাম সিটি কর্পোরেশনের বাকলিয়া থানার আওতাধীন। এটি ২৮৬নং চট্টগ্রাম-৯ জাতীয় নির্বাচনী এলাকার অংশ। এ ওয়ার্ডের উল্লেখযোগ্য এলাকা হল:  মধ্যম বাকলিয়া  পূর্ব বাকলিয়া   শিক্ষা ব্যবস্থা  ২০১১ সালের আদমশুমারি অনুযায়ী পূর্ব বাকলিয়া ওয়ার্ডের সাক্ষরতার হার ৫১.৯%। এ ওয়ার্ডে ১টি ফাজিল মাদ্রাসা, ৪টি মাধ্যমিক বিদ্যালয় ও ৭টি প্রাথমিক বিদ্যালয় রয়েছে।   শিক্ষা প্রতিষ্ঠান  মাদ্রাসা  আহমদিয়া করিমিয়া সুন্নিয়া ফাজিল মাদ্রাসা  মাধ্যমিক বিদ্যালয়  চট্টগ্রাম প্রি-ক্যাডেট স্কুল এন্ড কলেজ  পূর্ব বাকলিয়া সিটি কর্পোরেশন উচ্চ বিদ্যালয়  পূর্ব বাকলিয়া সিটি কর্পোরেশন বালিকা উচ্চ বিদ্যালয় ও কলেজ  সানোয়ারা উচ্চ বিদ্যালয়  প্রাথমিক বিদ্যালয়  আবদুল বারী সরকারি প্রাথমিক বিদ্যালয়  ওয়াইজর পাড়া সরকারি প্রাথমিক বিদ্যালয়  বাকলিয়া ঘাটকুল সরকারি প্রাথমিক বিদ্যালয়  বাকলিয়া মুসলিম সরকারি প্রাথমিক বিদ্যালয়  মধ্যম বাকলিয়া সরকারি প্রাথমিক বিদ্যালয়  হাজী আবদুল মন্নান সওদাগর রেজিস্টার্ড বেসরকারি প্রাথমিক বিদ্যালয়  হাজী খুইল্যা মিয়া রেজিস্টার্ড বেসরকারি প্রাথমিক বিদ্যালয়   ব্যাংক  বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। চট্টগ্রাম সিটি কর্পোরেশনের ১৮নং পূর্ব বাকলিয়া ওয়ার্ডে অবস্থিত ব্যাংকসমূহের তালিকা নিচে উল্লেখ করা হলো: ক্রম নংব্যাংকের ধরনব্যাংকের নামশাখাব্যাংকিং পদ্ধতিঠিকানা০১রাষ্ট্রায়ত্ত্ব বাণিজ্যিক ব্যাংকজনতা ব্যাংকবাকলিয়া শাখাসাধারণহাজী টাওয়ার, কালামিয়া বাজার, পূর্ব বাকলিয়া০২বেসরকারি বাণিজ্যিক ব্যাংকআইএফআইসি ব্যাংককালা মিয়া বাজার উপশাখাসাধারণএ জে টাওয়ার, বাসা নং ৩৬১৭/৫১৭৯, শাহ আমানত লিঙ্ক রোড, বাকলিয়া, চট্টগ্রাম০৩ইউনাইটেড কমার্শিয়াল ব্যাংককালা মিয়া বাজার শাখাসাবের টাওয়ার (১ম তলা), হোল্ডিং নং ৩৭৩৬/এ/৫৩৭৮, কালা মিয়া বাজার, শাহ আমানত কানেক্টিং রোড, বাকলিয়া, চট্টগ্রাম০৪ইসলামী ব্যাংক বাংলাদেশবাকলিয়া শাখাইসলামী শরিয়াহ্ ভিত্তিকএপিক নূর ল্যান্ডমার্ক (১ম তলা), কালা মিয়া বাজার, মিয়া খান সড়ক, পূর্ব বাকলিয়া, চট্টগ্রাম০৫ফার্স্ট সিকিউরিটি ইসলামী ব্যাংককল্পলোক উপশাখাএ এস এম জেদ্দা কমপ্লেক্স, বাসা নং ১৫৪/এএফ (কল্পলোক আবাসিক এলাকার বিপরীতে), শাহ আমানত সেতু সংযোগ সড়ক, বাকলিয়া, চট্টগ্রাম   কাউন্সিলর   কাউন্সিলর  রাজনৈতিক দল  নির্বাচন সন মোহাম্মদ হারুন উর রশীদ  বাংলাদেশ আওয়ামী লীগ  ২০১৫   আরও দেখুন   বাকলিয়া মডেল থানা  চট্টগ্রাম সিটি কর্পোরেশন  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:চট্টগ্রাম সিটি কর্পোরেশনের ওয়ার্ড
এটি অ্যানিমেটেড টেলিভিশন ধারাবাহিক কুংফু পান্ডা: লিজেন্ডস অফ অসামনেস-এর ৩য় মৌসুমের পর্বের একটি তালিকা। এই মৌসুমের প্রথম পর্বটি ২০১৩ সালের ২৪ জুন প্রথম প্রচারিত হয় এবং ২০১৬ সালের ২৪ জুন মার্কিন যুক্তরাষ্ট্রে এর শেষ পর্বটি প্রচারিত হয়। মার্কিন যুক্তরাষ্ট্রে মুক্তি পাওয়ার আগেই জার্মানিতে ২০১৪ সালের ৩০ ডিসেম্বর থেকে ২০১৫ সালের ৭ জানুয়ারির মধ্যে মৌসুমের শেষ পর্বগুলো ধারাবাহিকভাবে মুক্তি পায়; যদিও মার্কিন যুক্তরাষ্ট্রে এই মৌসুমের শেষের কিছু পর্ব ধারাবাহিকভাবে প্রচারিত হয়নি।   পর্বসমূহ    ডিভিডি প্রকাশ   মৌসুম পর্বসমূহ মুক্তির তারিখ অঞ্চল ১ ৩ ২৮ হলিডে হাইজিঙ্কস:    টীকা    তথ্যসূত্র   বিষয়শ্রেণী:২০১৩-এর মার্কিন অ্যানিমেটেড টেলিভিশন মৌসুম বিষয়শ্রেণী:২০১৪-এর মার্কিন অ্যানিমেটেড টেলিভিশন মৌসুম বিষয়শ্রেণী:২০১৫-এর মার্কিন অ্যানিমেটেড টেলিভিশন মৌসুম
খন্দকার আনোয়ারুল ইসলাম একজন বাংলাদেশি অবসরপ্রাপ্ত সরকারি কর্মকর্তা যিনি বাংলাদেশের ২২তম মন্ত্রিপরিষদ সচিব হিসেবে দায়িত্ব পালন করেছেন। এর আগে তিনি  সড়ক পরিবহন ও সেতু মন্ত্রণালয়ের অধীন সেতু বিভাগের সিনিয়র সচিব হিসেবে দায়িত্ব পালন করেন।  এছাড়াও, তিনি পদাধিকার বলে বাংলাদেশ সেতু কর্তৃপক্ষের নির্বাহী পরিচালকের দায়িত্বও পালন করেছেন।   কর্মজীবন আনোয়ারুল ইসলাম ঢাকা বিশ্ববিদ্যালয়ের সমাজকল্যাণ বিভাগ থেকে স্নাতক ও স্নাতকোত্তর ডিগ্রি অর্জনের পর ১৯৮৩ সালে প্রশাসন ক্যাডারে উপজেলা ম্যাজিস্ট্রেট হিসেবে বাংলাদেশ সিভিল সার্ভিসে যোগদান করেন। কর্মজীবনের শুরুতে তিনি উপজেলা নির্বাহী অফিসার, অতিরিক্ত জেলা প্রশাসক, ভারপ্রাপ্ত জেলা প্রশাসক হিসেবে দায়িত্ব পালনের পর জাতীয় ক্রীড়া পরিষদের পরিচালক, জাতীয় সংসদ সচিবালয়ের সিনিয়র সহকারী সচিব এবং উপসচিব, ত্রাণ ও পুনর্বাসন অধিদপ্তরের পরিচালক, জাতীয় ক্রীড়া পরিষদের সচিব হিসেবেও দায়িত্ব পালন করেন। এছাড়াও তিনি আন্তর্জাতিক দাতা সংস্থা পরিচালিত বিভিন্ন সরকারি প্রকল্পেও পরিচালনার দায়িত্ব পালন করেন।  ২০১১ সালের ১৩ নভেম্বর তিনি প্রথমে ভারপ্রাপ্ত সচিব হিসেবে সেতু বিভাগে যোগদান করেন। পরবর্তীতে ২০১৩ সালের ৩১ জানুয়ারি সচিব ও ২০১৭ সালের ১৩ জুলাই জ্যেষ্ঠ সচিব পদে পদোন্নতি পান। ২০১৯ সালে বাংলাদেশের সংবাদপত্রে অর্থমন্ত্রী আ হ ম মোস্তফা কামালের বরাতে তাকে বাংলাদেশের ২২তম মন্ত্রিপরিষদ সচিব হিসেবে সংবাদ প্রকাশিত হয়।  ব্যক্তিগত জীবন আনোয়ারুল ব্যক্তিগত জীবনে বেগম কামরুন নাহারের সাথে বিবাহ বন্ধনে আবদ্ধ হন। কামরুন নাহার অবসরপ্রাপ্ত সচিব । এই দম্পতির দুই পুত্র সন্তান রয়েছে।  তথ্যসূত্র  বিষয়শ্রেণী:বাংলাদেশের সচিব বিষয়শ্রেণী:জীবিত ব্যক্তি বিষয়শ্রেণী:বাংলাদেশের মন্ত্রিপরিষদ সচিব বিষয়শ্রেণী:বাংলাদেশী সরকারি চাকরিজীবী
সৌমেন রায় হলেন তৃণমূল কংগ্রেসের একজন ভারতীয় রাজনীতিবিদ যিনি ৪ সেপ্টেম্বর, ২০২১-এ দলে যোগদান করেছিলেন। তিনি বিজেপির প্রাক্তন সদস্য। ২০২১ সালের মে মাসে, তিনি কালিয়াগঞ্জ (নির্বাচনী এলাকা) থেকে পশ্চিমবঙ্গ বিধানসভার সদস্য হিসাবে নির্বাচিত হন। তিনি ২০২১ সালের পশ্চিমবঙ্গ বিধানসভা নির্বাচনে সর্বভারতীয় তৃণমূল কংগ্রেসের তপন দেব সিংহকে ৯৪,৯৪৮ ভোটে পরাজিত করেছিলেন।   তথ্যসূত্র   বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ বিষয়শ্রেণী:আলিপুরদুয়ার জেলার ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি
মাইসুর রোজউড ইনলে ভাস্কর্যটিতে মাইসুর আশেপাশে কারিগরদের দ্বারা ব্যবহৃত বিভিন্ন কৌশল এবং বিপরীত টুকরো ঢোকানোর জন্য সজ্জাসংক্রান্ত, প্রায়শই রঙিন রঙের উপকরণ যেমন আইভরি শেলস, মাদার-অফ-মুক্তো, শিং এবং চন্দন কাঠের গোলাপের কাঠের অবসন্নতায় পড়ে থাকে অলঙ্কার বা ছবি তৈরি করতে যা সাধারণত ম্যাট্রিক্সের সাথে ফ্লাশ হয়। এই নিদর্শনগুলি মহীশূর অঞ্চলের আশেপাশে উৎপাদিত হয়, এই শিল্পকর্মগুলিকে অঞ্চলটি চিত্রিত করে এমন একটি নিদর্শন হিসাবে স্থানীয় ঐতিহাসিক উপস্থাপনা এবং স্থানীয় কারিগরদের দ্বারা ব্যবহৃত নকশা এবং শৈলীর কারণে ২০০৫ সালে ভারত সরকার থেকে ভৌগোলিক সূচক ট্যাগকে ভূষিত করা হয়েছে। thumb|অন্তর্ভুক্ত কাঠের খোদাই, ললিথা মহল প্রাসাদ হোটেল  ইতিহাস টিউপু সুলতানের সময় থেকে প্রায় ১৮০০ দশকের সময়কাল থেকে মাইসুর অঞ্চলগুলি জুড়ে ফ্লোরিচার এবং শৈলীর জন্য ব্যবহৃত গোলাপের কাঠ প্রায়শই প্রায় পাওয়া গিয়েছিল, ১৯১৪ সালে স্থানীয় মাইসুর মহারাজা দ্বারা প্রচারিত হয়েছিল ব্রিটিশ সাম্রাজ্যের প্রদর্শনীর জন্য আইভরি ইনলে ফোটোফ্রেমে একটি ক্যাসকেট পাঠানো হয়েছিল যা একটি স্বর্ণপদক জিতেছে, তখন থেকে মহীসুরুর আশেপাশের অঞ্চল থেকে একটি বড় পর্যটন আকর্ষণ এবং সরবরাহ হয়ে আসছে।https://www.deccanherald.com/404.html  উৎপাদন পদ্ধতি গোলাপের কাঠ, হলুদ কাঠ এবং আবলুসকে কাঁচামাল হিসাবে ব্যবহার করা হয় এবং চিত্রিত নকশাগুলি তাদের মধ্যে খোদাই করা হয় যার পরে পেইন্ট থেকে সোনার রৌপ্য, প্লাস্টিকের প্রলেপ হাইড্রোজেন পারক্সাইড (আইভরি পরিবর্তে) দিয়ে আবৃত করা হয়, চন্দন কাঠের মধ্যে প্রকৃতির খোদাই করার পরে কাঠের মধ্যে প্রবেশ করা হয় এবং হিন্দু পৌরাণিক কাহিনী।  ভৌগোলিক ইঙ্গিত কর্ণাটক রাজ্য হস্তশিল্প উন্নয়ন কর্পোরেশন লিমিটেডকে ভুগোলিক্যাল ইন্ডিকেশনস অফ গুডস অ্যাক্ট, ১৯৯৯ এর অধীনে মাইসুর রোজউড ইনলে রেজিস্ট্রেশন করার প্রস্তাব দিয়েছিলেন নির্মাতাদের একচেটিয়া করার জন্য, পেটেন্টস, ডিজাইনস এবং ট্রেডমার্কস, কন্ট্রোলার-জেনারেল অফিসের কাছে, চেন্নাই মাইসুর রোজউড ইনলেসের মধ্যে যার নকশা এবং উপাদান মাইসুরু নামটি ব্যবহার করার জন্য অঞ্চলটিকে উপস্থাপন করে। এটি ভৌগোলিক ইঙ্গিতের স্ট্যাটাস প্রদান করা হয়েছিল, তিন বছর পরে, ২০০৫ সালে।  তথ্যসূত্র   আরও দেখুন   কিন্নাল ক্রাফ্ট  চন্নাপাটনার খেলনা  বিড্রিওয়্যার  মহীশুর স্যান্ডেল সোপ  ভারতে ভৌগোলিক সূচকের তালিকা  খালি  বিষয়শ্রেণী:মহীশূর বিষয়শ্রেণী:কর্ণাটকের ভৌগোলিক নির্দেশক বিষয়শ্রেণী:ভারতীয় কাঠের কাজ
জাইর পাউলা দা কুনিয়া ফিলিয়ো (; জন্ম: ৭ মার্চ ২০০৫; জাইর কুনিয়া নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব বোতাফোগোর হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০২৫ সালে, কুনিয়া ব্রাজিল অনূর্ধ্ব-২০ দলের হয়ে ব্রাজিলের বয়সভিত্তিক পর্যায়ে অভিষেক করেছেন।  প্রারম্ভিক জীবন জাইর পাউলা দা কুনিয়া ফিলিয়ো ২০০৫ সালের ৭ই মার্চ তারিখে ব্রাজিলের অরলান্দিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কুনিয়া ব্রাজিল অনূর্ধ্ব-২০ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০২৫ সালের ২৫শে জানুয়ারি তারিখে তিনি আর্জেন্টিনা অনূর্ধ্ব-২০ দলের বিরুদ্ধে ম্যাচে ব্রাজিল অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/4483768  তথ্যসূত্র  বহিঃসংযোগ              বিষয়শ্রেণী:২০০৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:বোতাফোগো রেগাতাস ফুটবলের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:ব্রাজিলের আন্তর্জাতিক যুব ফুটবলার বিষয়শ্রেণী:ব্রাজিলের অনূর্ধ্ব-২০ আন্তর্জাতিক ফুটবলার বিষয়শ্রেণী:সান্তোস ফুটবল ক্লাবের খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:কাম্পেওনাতো ব্রাজিলেইরো সেরিয়ে বি-এর খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:ব্রাজিলীয় প্রবাসী পুরুষ ফুটবলার
এ টি এম জহুরুল হক (২৯ এপ্রিল ১৯৩৭ - ৭ ফেব্রুয়ারি ২০১৭) একজন বাংলাদেশী শিক্ষাবিদ এবং ঢাকা বিশ্ববিদ্যালয়ের অর্থনীতি বিভাগের সাবেক অধ্যাপক। তিনি বাংলাদেশ বিশ্ববিদ্যালয় মঞ্জুরী কমিশনের চেয়ারম্যান ছিলেন।   জন্ম  তিনি ১৯৩৭ সালের ২৯ এপ্রিল বগুড়া জেলার সারিয়াকান্দির কুড়িপাড়ায় জন্মগ্রহণ করেন।   শিক্ষাজীবন  জহুরুল হক রাজশাহী বিশ্ববিদ্যালয় থেকে অর্থনীতিতে স্নাতকোত্তর ডিগ্রি লাভ করেন। যুক্তরাজ্যের এক্সেটার বিশ্ববিদ্যালয় থেকেও তিনি উচ্চশিক্ষা গ্রহণ করেছেন। তিনি ঢাকা বিশ্ববিদ্যালয় থেকে পিএইচডি ডিগ্রি অর্জন করেন।   কর্মজীবন  জহুরুল হক ঢাকা বিশ্ববিদ্যালয়ের অর্থনীতি বিভাগে দীর্ঘকাল অধ্যাপনা করেছেন। অধ্যাপনার পাশাপাশি তিনি বিভাগীয় সভাপতি, ঢাকা বিশ্ববিদ্যালয় শিক্ষক সমিতি এবং বাংলাদেশ বিশ্ববিদ্যালয় শিক্ষক সমিতি ফেডারেশনের সভাপতিসহ বিভিন্ন গুরুত্বপূর্ণ দায়িত্ব পালন করেন। তিনি ঢাকা ওয়াসা বোর্ডেরও চেয়ারম্যান ছিলেন।  এ টি এম জহুরুল হক ১৯৯৯ সালের ৮ এপ্রিল থেকে ২০০৩ সালের ৭ এপ্রিল পর্যন্ত বাংলাদেশ বিশ্ববিদ্যালয় মঞ্জুরী কমিশনের চেয়ারম্যান হিসেবে দায়িত্ব পালন করেন।   মৃত্যু  তিনি ২০১৭ সালের ৭ ফেব্রুয়ারি ঢাকায় মৃত্যুবরণ করেন।   তথ্যসূত্র   বিষয়শ্রেণী:১৯৩৭-এ জন্ম বিষয়শ্রেণী:২০১৭-এ মৃত্যু বিষয়শ্রেণী:বগুড়া জেলার ব্যক্তি বিষয়শ্রেণী:বাংলাদেশী শিক্ষাবিদ বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশ বিশ্ববিদ্যালয় মঞ্জুরী কমিশনের চেয়ারম্যান